Leida Loone

Leida Loone (kuni 1934. aastani Leida Rebane; 9. aprill 1911 Peterburi – 28. september 1969 Pangodi) oli eesti ajaloolane ja tõlkija.

Varasem elulugu
1920. aastal võttis perekond Eesti kodakondsuse ja tuli Tartusse. Isa suri 1921. aastal ja ema kolis koos nelja lapsega Riisiperre. 1922. aastal siirdus pere Tallinna.

Töökäik
Pärast Eesti taasokupeerimist Nõukogude Liidu poolt oli ta 1944–1945 ENSV Ajaloomuuseumi direktor. Nõukogude võimud vangistasid ta koos teiste muuseumitöötajatega ja süüdistasid teda riigikukutamise kavatsuses. Talle määrati karistuseks kolmeaastane vangistus, kuid ta vabastati vähem kui aasta pärast (Sirje Annist 2002).Imby Jeletsky intervjuu Leida Antinguga: Aastatel 1947–1948 oli ta Eesti NSV TA Ajaloo Instituudi vanemtöötaja, 1947–1950 Tallinna Õpetajate Instituudi ajalookateedri juhataja, 1947–1955 Tartu Õpetajate Instituudi ajalookateedri juhataja. Vallandati Tallinna Õpetajate Instituudist seni selgitamata motiividel.

Aastatel 1955–1966 oli ta Eesti NSV TA Majanduse Instituudi vanem teaduslik töötaja. Aastal 1965 osales ta Münchenis rahvusvahelisel majandusajaloo konverentsil.

Dotsent 1963, 1966. aastal sai ta ka doktorikraadi ajaloo alal. Seejärel töötas Tartu Riiklikus Ülikoolis, TRÜ ajaloo-keeleteaduskonna NSVL ajaloo kateedri professor 1966–1969 ning sai 1966 ajaloo-keeleteaduskonna parteiorganisaatoriks (1967–1969) ja professoriks (doktoritöö "Agraarküsimus Eestis feodaalse tootmisviisi vastuolude teravnemise ja kriisi perioodil (1760.–1820. aastad)" kaitses ta Moskva Riikliku Ülikooli juures 1965).

VEKSA liige 1959–1969, viibis nn teadusliku stipendiaadina Rootsis 1956, 1959 ja 1963.

1969. aastal hukkus ta liiklusõnnetuses.

Teoseid
Leida Rebane. "Inglise-Saksa suhted enne Maailmasõda a. 1908-1912". Tartu 1932
Inglise-Saksa suhted enne maailmasõda a. 1908-1912. Kultuuri ja teaduse teilt, 1932
Leida Rebane. Inglise-Saksa suhted enne Maailmasõda a. 1908-1912. – August Annist jt (toim). Kultuuri ja teaduse teilt : mõtteid ja uurimusi Tartu Ülikooli 300-nda mälestusaasta puhuks. EÜS Veljesto koguteos, Tartu 1932 
Usuvahetuslik liikumine Läänemaal aa. 1883-1885. Tartu 1934
Usuvahetuslik liikumine Läänemaal aa. 1883–1885. Ajalooline Ajakiri nr. 2, 3, 4 1933
Revolutsioonide eeldusi. // Juhan Andre jt (toim). Võim ja vaim: album Eesti Üliõpilaste Selts "Veljesto" 20-ks aastapäevaks. Tartu 1940
Leonid Brutus, Leida Loone (toim). Põhijooni majandusliku mõtte ajaloost Eestis XIX sajandil. Tallinn 1958
Mõningaist Eesti ajalugu käsitlevatest uurimustest Rootsis. Eesti NSV Teaduste Akadeemia Toimetised Ühiskonnateaduste seeria, 6 kd, 1957, nr. 3-4, lk 337–342 
Soome ja Eesti ühiskonnategelaste poliitilisest suhtlemisest Eesti rahvusliku liikumise päevil: (1860.–1880-ndate aastateni). Eesti NSV Teaduste Akadeemia Toimetised, Ühiskonnateaduste seeria, 8 kd, 1959, nr. 1, lk 19–40
Лооне, Лейда. Аграрный вопрос в Эстонии в период обострения противоречий и кризиса феодального способа производства (1760–1820 годы). Doktoritöö autorefereraat, Moskva 1965 
Valner Krinal, Leida Loone, Ivo Soidra. "Majandusliku mõtte põhijooni kodanlikus Eestis (1920–1940)". Tallinn 1968 

Tõlkeid
Jack London. Kui loodus kutsub''. Tartu 1932
Herbert George Wells. Lühike maailma ajalugu. II, Keskaeg: Rooma allakäigust suurte avastusreisudeni. Tartu 1937 (uusväljaanne 1994) 
Herbert George Wells. Lühike maailma ajalugu. II, Uusaeg : usupuhastusest maailmasõjani. Tartu 1938 (uusväljaanne 1994) 
Herbert George Wells. Suur maailmasõda : selle järelaeg ja inimsoo tulevikusihid. Tartu 1932, 1939. 
Aleksandr Fadejev. Kaotus. Tallinn 1941, 1947

Isiklikku
Tema isa Aleksander Rebane oli rätsep ja ema Emilie Rebane oli pedagoog. Tema vend oli kriminaalõiguse professor Ilmar Rebane.EE, 14. köide. Lk 254

Tema abikaasa oli ajaloolane Nigolas Loone, nende poeg on filosoof Eero Loone.

Tema lapselaps on politoloog Oudekki Loone.

Viited

 Kirjandus 
Leida Loone. Edasi, 5. oktoober 1969 (nekroloog)
Leida Loone. Tartu Riiklik Ülikool, 10. oktoober 1969 (nekroloog)
Eesti nõukogude entsüklopeedia, 1. väljaanne, kd 4, 1972, lk 498 
Sirje Annist. "Ajaloomuuseumi protsess 1945–46. aastal". Tuna nr 3, 2002. Lk 40–57

Välislingid
Album Academicum Universitatis Tartuensis 1918-1944
Eesti kommunismiohvrid 1940–1991

Haud Tartu Maarja kalmistul

Kategooria:Eesti ajaloolased
Kategooria:Eesti muuseumitöötajad
Kategooria:Tartu Riikliku Ülikooli parteialgorganisatsiooni liikmed
Kategooria:Tartu Ülikooli filosoofiateaduskonna vilistlased
Kategooria:EYS Veljesto liikmed
Kategooria:Eesti represseeritud isikud
Kategooria:Maarja kalmistule maetud
Kategooria:Sündinud 1911
Kategooria:Surnud 1969